# Rafael Roca Ricart

Rafael Roca Ricart (Alaquàs, 1971) també conegut com a Rafael Roca o Rafa Roca és doctor en Filologia Catalana, professor de la Universitat de València, historiador de la literatura i la cultura, estudiós de la Renaixença valenciana i de la comarca de l'Horta Sud, especialment d'Alaquàs.
És especialista en literatura del segle xix, específicament de Teodor Llorente i Constantí Llombart; l'estudi de l'activitat cultural durant la Renaixença El valencianisme de la Renaixença li va valdre el Premi d'Assaig Mancomunitat de la Ribera Alta als Premis Literaris Ciutat d'Alzira. També ha investigat les visites que feu el Centre Excursionista de Lo Rat Penat (1880-1911). Ha publicat treballs a les revistes Afers, Anuari Verdaguer, Caplletra, Llengua & Literatura i Randa, i ha col·laborat en diverses obres col·lectives. És a més membre del Consell de Redacció de la revista Saó, de la Societat Verdaguer d'estudis literaris i col·laborador del Levante-EMV. Des de juny de 2022, és membre numerari de la Secció Històrico-Arqueològica de l'Institut d’Estudis Catalans. Dirigeix, des de l'any 2024, la Revista Valenciana de Filologia, publicada per la Institució Alfons el Magnànim.
Ha impartit conferències i ha realitzat estudis i publicacions sobre la comarca de l'Horta Sud i llurs manifestacions culturals i festives, i ha estat president de l'Institut d'Estudis Comarcals de l'Horta Sud.
L'any 2018 va ser guardonat amb el premi Castell d'Alaquàs, que reconeix la seua aportació a la recuperació de la història d'Alaquàs a través de la publicació Quaderns d'Investigació d'Alaquàs, documentant manifestacions culturals com el Cant de la Carxofa" o la "Cordà. L’any 2021 fou guardonat amb el premi Carxofa d’Honor que concedeix l’Associació d’Amics i Amigues del Cant de la Carxofa d’Alaquàs en atenció als seus estudis històrics sobre el cant del motet.

## Obra

* 1994 Obra poètica, Jordi de Sant Jordi (Introducció i estudi crític a cura de Rafael Roca)
* 2001 Escrits polítics 1866-1908, Teodor Llorente Olivares, (Edició a cura de Rafael Roca)
* 2004 Teodor Llorente, el darrer patriarca
* 2005 Constantí Llombart i el seu temps
* 2006 Teodor Llorente, líder de la Renaixença valenciana
* 2006 Constantí Llombart. Poesies valencianes (edició a cura de Rafael Roca Ricart), AVL.
* 2007 Teodor Llorente i la renaixença valenciana
* 2008 La Renaixença i la ruta del Cister: l'aplec de catalans, mallorquins i valencians a Poblet, Santes Creus, Valls i Tarragona (1882)
* 2010 El valencianisme de la Renaixença
* 2011 Teodor Llorente, patriarca de la Renaixença
* 2013 Teodor Llorente: obra valenciana completa (estudi i edició crítica a cura de Rafael Roca)
* 2018: El sol de nostra glòria. La germanor cultural valencianocatalana a través d’un epistolari inèdit de Teodor Llorente (1865-1910)
* 2019: Memorias de un viaje a Italia, d'Eduard López-Chavarri (estudi i edició a cura de Rafael Roca)
* 2021: Viatge a Escandinàvia (1911), de Josep Sanchis Sivera (estudi i edició a cura de Rafael Roca)

## Premis

* Premi d'Assaig Mancomunitat de la Ribera Alta per El valencianisme de la Renaixença
* Premi Ferran Soldevila de Biografia, Memòries i Estudis per Teodor Llorente, líder de la Renaixença valenciana
* Premi d'Assaig i Investigació Francesc Martínez i Martínez d'Altea, per La germanor cultural valencianocatalana a través d'un epistolari inèdit de Teodor Llorente (1865-1910)

## Referències

* 1 2 3 4 5 «El Ciutat d'Alzira de Novel·la aposta per l'humor | llibresvalencians.com». www.llibresvalencians.com. Arxivat de l'original el 2015-11-26. [Consulta: 11 desembre 2016].
* 1 2 3 4 «L'investigador Rafa Roca aconseguix un dels premis Castell d'Alaquàs 2018». Levante-EMV.
* ↑ Pensem. «Notícies per autor: Rafael Roca | Pensem». [Consulta: 20 setembre 2022].
* ↑ «Teodor Llorente. Patriarca de la Renaixença». Avl.gva.es. Arxivat de l'original el 2015-10-04. [Consulta: desembre 2016].
* ↑ «Roca Ricart - Edicions bromera». www.bromera.com. Arxivat de l'original el 2016-12-20. [Consulta: 11 desembre 2016].
* ↑ «Rafael Roca Ricart (Alaquàs, 1971)». Geliv.udl.cat. [Consulta: desembre 2016].
* ↑ «Un viatge boig per Europa d'una estrafolària família americana guanya l'Alzira de Novel·la». Linformatiu.com, 15-11-2010. Arxivat de l'original el 17 de novembre 2010. [Consulta: desembre 2016].
* ↑ «Institut d'Estudis Catalans». [Consulta: 20 setembre 2022].
* ↑ «El catedràtic Vicent J. Escartí dirigirà Debats i el professor universitari Rafael Roca la Revista Valenciana de Filologia». Institució Alfons el Magnànim, 10-10-2024. [Consulta: 23 octubre 2024].
* ↑ «Ajuntament d'Alaquàs. Premsa.L'alaquaser Rafa Roca imparteix la conferència "El Castell d'Alaquàs, bell element secular del paisatge de l'Horta"». www.alaquas.org. [Consulta: 13 desembre 2016].
* ↑ «Alaquàs celebra el decenni de l'obertura del Castell». El Punt Avui.
* ↑ Roselló Jaunzarás, Tomàs. «El palacete de Torrent: el chalet de la familia Giner-Cortina del arquitecto José Mª Manuel Cortina Pérez (1919-2009)» (en castellà). Uv.es. [Consulta: desembre 2016].
* ↑ Sena, Laura. «La Carxofa d’Alaquàs premia Levante-EMV» (en castellà), 03-09-2021. [Consulta: 20 setembre 2022].
* 1 2 «Catàleg de publicacions». Alfonselmagnanim.net, 2016. Arxivat de l'original el 2016-03-30. [Consulta: desembre 2016].
* 1 2 3 4 5 6 7 «Roca Ricart, Rafael» (en anglés). Worldcat.org. [Consulta: desembre 2016].
* ↑ País, Ediciones El «El Premi Ciutat d'Alzira se rinde al humor de Biendicho» (en castellà). EL PAÍS, 13-11-2010.
* ↑ «Teodor Llorente: obra valenciana completa | Publicacions | Acadèmia Valenciana de la Llengua». www.avl.gva.es. Arxivat de l'original el 2016-12-20. [Consulta: 11 desembre 2016].
* ↑ Roig, Vicent Simbor «Rafael Roca, «El sol de nostra glòria. La germanor cultural valencianocatalana a través d’un epistolari inèdit de Teodor Llorente (1865-1910)», Alacant, Institut Alacantí de Cultura Juan Gil-Albert, 2018, 156 p.». Caplletra: revista internacional de filología, 69, 2020, pàg. 273–277. ISSN: 0214-8188.
* ↑ «Memorias de un viaje a Italia» (en castellà). Institució Alfons el Magnànim-Centre Valencià d'Estudis i d'Investigació, 01-10-2019. [Consulta: 20 setembre 2022].
* ↑ «Viatge a Escandinàvia. 1911». Institució Alfons el Magnànim-Centre Valencià d'Estudis i d'Investigació, 30-04-2021. [Consulta: 20 setembre 2022].